ส่วนที่ 1

ข้อมูลสรุป (Executive Summary)

บริษัท ชินแซทเทลไลท์ จำกัด (มหาชน) (“บริษัทฯ” หรือ “SATTEL”) เดิมชื่อบริษัท ชินวัตร
แซทเทลไลท์ จำกัด (มหาชน) ดำเนินธุรกิจทางด้านโทรคมนาคม (Telecommunications)
ประกอบธุรกิจหลัก 4 ธุรกิจ คือ ธุรกิจบริการสื่อสารดาวเทียมและบริการที่เกี่ยวเนื่อง
ธุรกิจอินเตอร์เน็ต ธุรกิจโทรศัพท์ และธุรกิจบริการจัดพิมพ์และเผยแพร่สมุดโทรศัพท์ บริษัทฯ
ได้เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 18 มกราคม 2537
โดยปัจจุบันบริษัทฯ มีทุนจดทะเบียน 5,568,472,000 บาท และมีทุนชำระแล้ว 4,384,409,000
บาทมูลค่าที่ตราไว้หุ้นละ 5 บาท โดยมีบริษัท ชิน คอร์ปอเรชั่น จำกัด (มหาชน) (“ชิน
คอร์ปอเรชั่น”) เป็นผู้ถือหุ้นรายใหญ่ในบริษัทฯ โดย ณ วันที่ 31 ธันวาคม 2547
มีสัดส่วนการถือหุ้นรวมร้อยละ 51.42

เมื่อวันที่ 22 เมษายน 2547 ที่ประชุมผู้ถือหุ้นของบริษัทฯ
ได้มีมติอนุมัติให้ออกและเสนอขายหุ้นสามัญแก่ประชาชนเป็นจำนวน 208 ล้านหุ้น
(มูลค่าที่ตราไว้หุ้นละ 5 บาท) และ วันที่ 21 กุมภาพันธ์ 2548
คณะกรรมการกำกับหลักทรัพย์และตลาดหลักทรัพย์ ได้พิจารณาอนุมัติการออกเสนอขายหุ้นดังกล่าวแล้ว

ธุรกิจหลักของบริษัทฯ และบริษัทย่อย สามารถแบ่งได้ดังนี้

1. ธุรกิจบริการสื่อสารดาวเทียมและบริการที่เกี่ยวเนื่อง

บริษัทฯ
เป็นผู้ให้บริการและดำเนินโครงการดาวเทียมสื่อสารแห่งชาติภายใต้สัมปทานจากกระทรวงเทคโนโลยีสารสนเทศและการสื่อสาร
(“MICT”) เป็นระยะเวลา 30 ปี สิ้นสุดปี พ.ศ.2564 ปัจจุบันบริษัทฯ
จัดส่งดาวเทียมขึ้นสู่วงโคจรและให้บริการทั้งสิ้นจำนวน 3 ดวง โดยบริษัทฯ
มีรายได้จากธุรกิจบริการสื่อสารดาวเทียมและบริการที่เกี่ยวเนื่องคิดเป็นสัดส่วนร้อยละ 55.79
ของรายได้รวม ปี 2547

บริษัทฯ ในฐานะที่เป็นผู้นำธุรกิจด้านดาวเทียมในเอเชีย
ได้เล็งเห็นว่าการสื่อสารแบบอินเตอร์เน็ตความเร็วสูงผ่านดาวเทียมในอดีตจะมีค่าใช้จ่ายสูงมาก
และเมื่อพิจารณาถึงศักยภาพของดาวเทียมระบบอินเตอร์เน็ตโปรโตคอล (Internet Protocol :
IP) ที่จะมีบทบาทที่สำคัญมากในอนาคต บริษัทฯ
จึงได้ร่วมมือกับพันธมิตรที่เชี่ยวชาญด้านเทคโนโลยีจากสหรัฐอเมริกา
ในการพัฒนาโครงการสร้างดาวเทียมดวงแรกที่สามารถรองรับการสื่อสารผ่านอินเตอร์เน็ตโปรโตคอลได้อย่างเต็มรูปแบบภายใต้ชื่อโครงการไอพีสตาร์
(“IPSTAR”) โดยใช้เทคโนโลยีการใส่รหัสดิจิตอลชั้นสูง
เพื่อสร้างดาวเทียมที่จะรับข้อมูลระบบดิจิตอลแบบที่มีโครงสร้างเป็นอินเตอร์เน็ตโปรโตคอล
ซึ่งเป็นนวัตกรรมที่ล้ำหน้า และเป็นลิขสิทธ์เฉพาะของบริษัทผู้ร่วมโครงการ
โดยมีความมั่นใจว่าจะสามารถรองรับความต้องการการสื่อสารแบบอินเตอร์เน็ตความเร็วสูงในอนาคตได้
โดยคาดว่าดาวเทียมไอพีสตาร์-1 จะเริ่มให้บริการได้ภายในกลางปี 2548

2. ธุรกิจอินเตอร์เน็ต

บริษัทฯ เป็นผู้ให้บริการธุรกิจอินเตอร์เน็ตผ่านบริษัทย่อย/บริษัทร่วม/กิจการร่วมค้า ของบริษัทฯ
ทั้งสิ้น 4 แห่งได้แก่ 1) บริษัท ซีเอส ล็อกซอินโฟ จํากัด (มหาชน) (“CSL”)
ภายใต้สัมปทานจากการสื่อสารแหงประเทศไทย (“กสท.”) ให้
เปนผู้ใหบริการรับ-สงสัญญาณโทรทัศนผานดาวเทียม
และอินเตอรเน็ตผานดาวเทียมเปนระยะเวลา 22 ป สิ้นสุดป 2559
และเปนผูใหบริการอินเตอรเน็ตภายใต้ชื่อ ซีเอส ล็อกซอินโฟ (CS LoxInfo)
เพื่อใหบริการเครือขายอินเตอรเน็ตในเชิงพาณิชย เปนระยะเวลา 10 ป สิ้นสุดป 2550
ดวยเครือขายทั้งภาคพื้นดินและผานดาวเทียม โดย ซีเอส ล็อกซอินโฟ
ได้เข้าเป็นบริษัทจดทะเบียนในตลาดหลักทรัพย์แห่งประเทศไทยเมื่อวันที่ 8 เมษายน 2547 2)
บริษัทกัมพูชา ชินวัตร จำกัด ให้บริการอินเตอร์เน็ตในประเทศกัมพูชา 3) บริษัทลาว
เทลเลคอมมิวนิเคชั่นส์ จำกัด ให้บริการอินเตอร์เน็ตในประเทศลาว 4) บริษัท ชิน บรอดแบนด์
อินเตอร์เน็ต (ประเทศไทย) จำกัด โดยบริษัทฯ
มีรายได้จากธุรกิจอินเตอร์เน็ตคิดเป็นสัดส่วนร้อยละ 7.35 ของรายได้รวม ปี 2547

3. ธุรกิจโทรศัพท์

บริษัทฯ เป็นผู้ให้บริการธุรกิจโทรศัพท์โดยถือหุ้นโดยตรงในบริษัท เชนนิงตัน อินเวสเม้นท์ พีทีอี
จำกัด (“Shenington”) ซึ่งเป็นบริษัทที่ประกอบธุรกิจหลักโดยการถือหุ้นในบริษัทอื่น (Holding
Company) ที่ลงทุนในธุรกิจโทรคมนาคมในต่างประเทศโดยมีการส่งผู้บริหารไปบริหารจัดการ ได้แก่
บริษัท ลาว เทเลคอมมิวนิเคชั่นส์ จำกัด (“LTC”)
เป็นกิจการร่วมค้ากับรัฐบาลของประเทศสาธารณรัฐประชาธิปไตยประชาชนลาว
ได้รับสิทธิในการดำเนินธุรกิจโทรคมนาคมในประเทศลาว เป็นเวลา 25 ปี สิ้นสุดปี 2564
โดยให้บริการโทรศัพท์พื้นฐาน (Fixed Line) โทรศัพท์เคลื่อนที่ (Cellular Phone)
และบริการโทรศัพท์ระหว่างประเทศ (International Call) รวมถึงให้บริการสายเช่า
และบริการอินเตอร์เน็ต และ บริษัท กัมพูชา ชินวัตร จำกัด (“CamShin”)
ได้รับสัมปทานในการดำเนินกิจการโทรศัพท์ในประเทศกัมพูชาเป็นเวลา 35 ปี สิ้นสุดปี 2571
โดยให้บริการโทรศัพท์พื้นฐานภายใต้ระบบ Wireless Local Loop : WLL 450 MHz WLL
1800 MHz และ ระบบ CDMA และโทรศัพท์เคลื่อนที่ภายใต้ระบบ Digital Phone Services
(GSM) 1800 และ 900 MHz และ ระบบ CDMA บริษัทฯ
มีรายได้จากธุรกิจโทรศัพท์คิดเป็นสัดส่วนร้อยละ 28.01 ของรายได้รวมปี 2547

4. ธุรกิจบริการจัดพิมพ์และเผยแพร่สมุดโทรศัพท์

บริษัทฯ เป็นผู้ให้บริการธุรกิจบริการจัดพิมพ์และเผยแพร่สมุดโทรศัพท์ผ่านบริษัท เทเลอินโฟ มีเดีย
จำกัด (“TMC”) ถือหุ้นโดย CSL ร้อยละ 63.25 และ เป็นกิจการร่วมค้ากับบริษัท ทศท.
คอร์ปปอเรชั่น จำกัด (มหาชน) (“ทศท.”)
ประกอบธุรกิจบริการจัดพิมพ์และเผยแพร่สมุดโทรศัพท์หน้าเหลืองทั่วประเทศไทยอย่างเป็นทางการเพียงรายเดียว
โดยได้รับอนุญาตจากทศท. เป็นระยะเวลา 10 ปี ตั้งแต่ฉบับประจำปี 2539 ถึง ปี 2548
โดยบริษัทฯ มีรายได้จากธุรกิจบริการจัดพิมพ์และเผยแพร่สมุดโทรศัพท์คิดเป็นสัดส่วนร้อยละ 0.84
ของรายได้รวม ปี 2547

ปี 2547 บริษัทฯ มีกำไรสุทธิทั้งสิ้น 856 ล้านบาท และมีกำไรจากการดำเนินงาน 898 ล้านบาท
และมีกำไรก่อนดอกเบี้ยจ่าย ภาษี และ ค่าเสื่อมราคา 2,168 ล้านบาท โดยในปี 2547 บริษัทฯ
จ่ายผลประโยชน์ตอบแทนแก่ภาครัฐในรูปของส่วนแบ่งรายได้ และภาษีจ่ายทั้งสิ้นจำนวน 430
ล้านบาท และ 298 ล้านบาทตามลำดับ